OpenLLM-France/wikimedia huggingface dataset:
# Leucoagaricus cinerascens

Leucoagaricus cinerascens Agaricaceae familiako onddo espezie bat da.
Sinonimoak: Lepiota cinerascens (Basionimoa), Leucocoprinus cinerascens, Leucoagaricus leucothites var. cinerascens.

## Deskribapena

Kapela: 4 eta 8 cm bitarteko diametrokoa, ganbiletik zabaldura erdian irtengune txiki batekin, orokorrean erdiko titi nahiko nabarmenarekin; ezkata txiki pikortsu arre kolorekoez apaindua gainazal osoa, hondo argiaren gainean nabarmentzen direnak. Ertz lodia eta ez erregularra.
Orriak: Estu, zabal samarrak, oinera mehetuak. Zuriak.
Hanka: Errezel lodi samarrarekin, oso nabariak ez diren ezkatatxo txikiez apaindua, zahartzean gorritu daitezkeenak. Eraztun nahikoa nabariarekin, mintzezkoa.
Haragia: Zuria, usain eta zapore nabarmenik gabe.
Etimologia: Leucoagaricus terminoa grekotik dator, zuria, argia, esan nahi duen “leukós” hitzetik eta “agaricus” hitzetik. Perretxiko zuri bat. Cinerascens epitetoa kapelaren kolore grisaxkagatik du.

## Jangarritasuna

Jangarria.

### Nahasketa arriskua

Lepiota talde honetan ohikoa ez den kapelaren kolore grisaxkagatik ezagutzen da.

## Sasoia eta lekua

Leku belartsuetan

### Banaketa eremua

Ameriketako Estatu Batuak, Kanariak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 39 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Leucoagaricus cinerascens: GBIF—the Global Biodiversity Information Facility.

## Kanpo estekak

* Datuak: Q81155021
# Mahukatxo

Mahukatxoak edo besoetako flotagailuak igeri egiten eta flotatzen ikasteko tresna dira, haurrei besoetan jartzen zaizkien igerigaiilu batzuk, nahiz eta helduentzat ere badiren.

## Asmakuntza

Bernhard Markwitzek asmatu zituen, Hanburgon (Alemania). 1956an, galera latz bat jasan ondoren: hiru urteko alaba arrainen putzu batera erori eta ia ito egin zen. Loteriaren sari batek (253.000 marko) kapital handia eman zion proiektuari ekiteko eta 1964an hasi zen ekoizten eta «BEMA» izenpean saltzen.

## Ezaugarriak

Mahukatxoak normalean banda zilindriko plastikoak eta puzgarriak dira, bi besoen goialdearen inguruan jartzen direnak.
Ohikoak bilakatu badira ere, uretako segurtasuneko adituek ez dituzte kasu orotarako gomendatzen, ez dutelako itolarria kasuan guztiz flotazioa bermatzen. Ikuskapena behar da haurrak erabiltzen ari badira, segutasun gomendioen arabera. Igeri egiten behar bezala ikasten ere ez dira probatu balekoak direnik. Ez dira salbamendu-txalekoen alternatiba, eta, nahasten badira, akats larria izan daiteke, segurtasun faltsua eman baitezakete.
Segurtasun estandarretan, besoko flotagailuek hainbat arau bete behar dituzte, hala nola olatuekiko erresistentzia eta balbula ireki ondoren denbora batez flotagarritasun-mailari eusteko neurriak. Puzte-balbulen inguruan ere etiketatu egin behar izaten dira estandarrak, besoko flotagailuak salbamendukoak ez direla eta ikuskapen aditu baten zaintzapean baino ez direla erabili behar esateko.

## Erreferentziak

* Artikulu hau, osorik edo zatiren batean, katalanezko wikipediako «Flotador de braç» artikulutik itzulia izan da, 2023-05-14 data duen 31672548 bertsioa oinarritzat hartuta. Sartze-datarik ez duten erreferentziak, edo 2023-05-14 baino lehenago datatuak, jatorrizko artikulutik ekarri dira itzulpenarekin batera.
* ↑ Fundazioa, Elhuyar. «manguito» Elhuyar Hiztegia (Noiz kontsultatua: 2024-11-06).
* ↑ «Water Wings: One of the safest buoyancy aids for children learning to swim» Swim Teach.
* ↑ «Swimming equipment and aids, all types of floats to learn with, all the info you need to get started» swimming-techniques-learn.com.
* ↑ (Ingelesez) «An invention saves lives - BEMA water wings» www.daidalos.blog (Noiz kontsultatua: 2024-11-06).
* 1 2 «UNE-EN 13138-3:2022 Ayudas a la flotación para el aprendizaje ...» www.une.org (Noiz kontsultatua: 2024-11-06).
* ↑ «Home Safety Guide» Streamline Refinance (StreamlineRefinance.net).

## Ikus, gainera

* Urpeko hegalak
* Flotagailuak
* Salbagerrikoak

## Kanpo estekak

* Datuak: Q1457356
* Multimedia: Inflatable armbands / Q1457356
# Hipodromoko hondartza

Hipodromoko hondartza Melillako hiri autonomoan dago, Espainian. 750 metro inguruko luzera eta 60 metroko batez besteko zabalera du.

## Historia

Barrakak egon ziren 1926ko azaroa eta 1927ko otsaila bitartean eraitsi zituzten arte, denboraleek suntsitzeko aukera handia zegoelako.
1944an harri-lubeta bat eraiki zen, eta 1994ko lehen erdian bi euste-dike, hondarra berreskurarazi zutenak Herri Lan Ministerioaren Hondartzen Berroneratze Proiektuaren barruan.

## Erreferentziak

* ↑ «Catálogo de playas - Guía de Playas Hipódromo» http://sig.mapama.gob.es.

## Kanpo estekak

* Datuak: Q6079254
# San Lorenzo hondartza (Melilla)

San Lorenzo hondartza Melillako hiri autonomoan dago, Espainian. 240 metro inguruko luzera eta 100 metroko batez besteko zabalera du. 1926ko azarotik 1927ko otsailera bitartean barrakak eraitsi zituzten, denboraleek suntsitzeko aukera handia zegoelako. San Lorenzo muino desmuntatuko hondarrek osatzen dute, Enrique Cobrero Acero alkateak egindako dragatzeaz gain.

## Erreferentziak

* ↑ «Catálogo de playas - Guía de Playas San Lorenzo» http://sig.mapama.gob.es.
# Carabos hondartza

Carabos hondartza Melillako Hiri Autonomoan dago, Espainian. 300 metro inguruko luzera eta 100 metroko batez besteko zabalera du. Karaboak, arrantzarako errifa-ontzi txikiak, saltzeko elikagaiak eta objektuak garraiatzeko erabiltzen zituztenak.
Barrakaz beteta zegoen, 1926ko azaroa eta 1927ko otsaila bitartean eraitsi zituzten arte, denboraleek suntsitzeko aukera handia zegoelako.

## Erreferentziak

* ↑ Catálogo de playas - Guía de Playas Los Cárabos. .

## Kanpo estekak

* Datuak: Q28121189
# Hipikako hondartza

Hipikako hondartza Melillako Hiri Autonomoan dago, Espainian. 580 metro inguruko luzera eta 80 metroko batez besteko zabalera du.

## Erreferentziak

* ↑ «Catálogo de playas - Guía de Playas La Hípica» http://sig.mapama.gob.es.

## Kanpo estekak

* Datuak: Q6079127
* Multimedia: Playa de la Hípica, Melilla / Q6079127
# Horcas Coloradas hondartza

Horcas Coloradas hondartza Melillako Hiri Autonomoan dago, Espainian. 400 metro inguruko luzera eta 40 metroko batez besteko zabalera du.
2015ean, bandera urdina eman zioten hondartza horri, eta Melilla osoan gehien bisitatzen den hondartzetako bat da, bere kokapenagatik eta sarbide errazagatik.

## Erreferentziak

* ↑ Morales, Joaquín. (2023-08-05). «Horcas Coloradas, la playa ideal para el Poniente» El Faro de Melilla.
* ↑ idealista.com. «Playa Horcas Coloradas, Melilla» idealista.
* ↑ Vocento. «Playa de Horcas Coloradas, Melilla | diariosur.es» www.diariosur.es.
* ↑ «Ciudad Autónoma de Melilla - Playas Zona Norte» www.melilla.es.
* ↑ «Playa: Horcas Coloradas en Melilla. Melilla» Spain.info.
* ↑ Morales, Joaquín. (2024-06-21). «La Ciudad Autónoma presenta la temporada de playa 2024 con el izado de la bandera azul» El Faro de Melilla.

## Kanpo estekak

* Datuak: Q28119792
# Aguadú hondartza

Aguduko hondartza Melillako hiri autonomoan dago, Espainian. 100 metro inguruko luzera eta 20 metroko batez besteko zabalera du. Aguaduko itsaslabarretatik datorkio izena. Sorosleak ditu. Nekazaritza, Elikadura eta Ingurumen Ministerioa arduratzen da garbiketako mantentze-lanez.

## Erreferentziak

* ↑ «Ciudad Autónoma de Melilla - Playas Zona Norte» www.melilla.es.
* ↑ Los acantilados de Aguadú, zona especial de conservación en Melilla | Beach Volley Tour. .
* ↑ «La playa de Aguadú abre hoy al público con servicio de socorristas» El Faro de Melilla 2015-08-21.
* ↑ redactor. Medio Ambiente tiene listas las playas de Melilla “al 97%” – MelillaMedia. .

## Kanpo estekak

* Datuak: Q111972477
# Bolibar (Eskoriatza)

    Artikulu hau Eskoriatzako auzoari buruzkoa da; beste esanahietarako, ikus «Bolibar».
Bolibar Eskoriatza udalerri gipuzkoarraren hegoaldean dagoen auzoa eta bertako zazpi elizateetako bat da.

## Mugakideak

Iparraldean Eskoriatzako herrigunea, hegoaldean Elgea (Barrundia), ekialdean Mendiola (Eskoriatza) eta mendebaldean Mazmela eta Zarimutz (Eskoriatza) eta Leintz-Gatzagako udalerria mugakide ditu.

## Demografia

* Bolibarko biztanleria

## Auzuneak

Lete eta Eraña auzuneek elizatea osatzen dute. Alde batetik, Lete kilometro bat baino gehixeagoko malda batek zeharkatzen du oso-osorik eta bertan dago Eskoriatzako hilerria. Eta, maldaren tontorrean, Bideko Andre Maria Birjinaren omenezko irudi bat dago. Bertatik, Erañarako, Mendiola (Eskoriatza) auzorako edo Aretxabaletako Arkarazo elizaterako bideak daude.
Bestetik, Erañan San Andres baseliza eta Axtrokiko harkaitza aipatzekoak dira.

## Arkeologia

Bertan aurkitu ziren, Eraña auzoan zehazki, Brontze Aroko bi urrezko ontzi, Axtrokiko harkaitzean. Gorago, Eraña auzoko baserrien ondoan, San Andres Ermita dagoen tokian, bi harrizko sarkofago aurkitu ziren. Uxar kobazuloan ere ondare arkeologikoa topatu da.

## Mendiak

Zaraia, Elgea eta Arlabaneko mendilerroetan aurkitzen diren mendi ugaritarako abiapuntua da. Horien artean, Aitzorrotz, Aranguren, Elorretako Haitza, Kurtzebarri eta Mugarriluze. Aitzorrotz menditik gertu, gainera, Gomiztiturri iturria dago.

## Erreferentziak

* ↑ (Gaztelaniaz) ·, ·. (pdf) Carta arqueológica. Yacimientos en cueva. Cuenca del Deva.. (Noiz kontsultatua: 2020-03-10).

## Ikus, gainera

* Bolibar ibaia

## Kanpo estekak

* (Gaztelaniaz)Bolibar udal webgunean
* Datuak: Q12255407
* Multimedia: Bolibar (Eskoriatza) / Q12255407
# Gudrun Wagner

Gudrun Wagner, (jaiotza izenez, Gudrun Armann; Allenstein, Ekialdeko Prusia, 1944ko ekainaren 15a- Bayreuth, Alemania, 2007ko azaroaren 28a), Wolfgang Wagnerren emaztea izan zen, 1967tik Bayreutheko Jaialdiko zuzendaria. Eszenaren atzealdean izan zuen eragin handiaren ondorioz, jaialdiko zuzendarikide birtualtzat hartzen da.
Ekialdeko Prusian jaio zen 1944an, eta Bavarian hazi zen, jaio eta aste gutxira, sobietarrek Bigarren Mundu Gerraren amaieran aurrera egin zutelako. Idazkari eta itzultzaile ikasketak egin zituen eta Bayreutheko Jaialdiko administrazioak kontratatu zuen, 1960aren hasieran. 1970ean Dietrich Mack antzerkigilearekin ezkondu zen. Prentsarekiko harremanez arduratu zen, eta 1976an banandu zen Wolfgang Wagnerrekin ezkontzeko. Wolfgang Wagner, era berean, Ellen Drexelengandik dibortziatua zen, bere lehen emaztea.
Zinemaldiko «erregeorde birtualtzatnna » hartuta, bat-batean hil zen 2007an, kirurgia txiki baten ondorioz. 1978an jaio zen Katirin Wagner alaba, Bayreutheko zuzendaria da gaur egun.

## Ikus, gainera

* Cósima Wagner
* Isolde Wagner
* Verena Wagner
* Katharina Wagner
* Eva von Bülow
* Winifred Wagner
* Eva Wagner-Pasquier
* Blandine von Bülow
* Daniela von Bülow
* Nike Wagner
* Minna Wagner

## Kanpo estekak

* Datuak: Q67813
* Multimedia: Gudrun Wagner / Q67813
# Gaztelu puzgarri

Gaztelu puzgarriak hainbat forma (ez bakarrik gazteluena, ohikoak dira txirristak ere) hartzen duten egitura eramangarriak dira. Olanaz edo bestelako gai sintetiko batez eginiko egiturak dira. Puztean, trinkotasun eta forma espezifikoa hartzen dute, eta, horri esker, pertsonak irristaka eta saltoka ibil daitezke barruan.

## Asmakuntza

Lehen gaztelu puzgarriaren asmakuntza John Scurlock estatubatuarrari egozten zaio. 1959an, Scurlockek ikusi zuen Louisiana estatuan tenis pistetarako estalki puzgarriekin saltoka jostetan aritzen zirela kirol instalazio batzuetako langileak.
Scurlockek fisika gustuko zuen ingeniari mekanikoa zen, eta orduan aitzindari bilakatu gai puzgarrien eraikuntzan (domoak, denda puzgarriak, seinaleak eta segurtasuneko aire-koltxoiak; segurtasunerako pertsonak erreskatatzeko erabiltzen direnak barne). Urte batzuen buruan emaztearekin gazteluak alokatzen hasteko ideia izan zuen, eta 21. mendera arte hala ibiltzen dira enpresak jai eta abarretan gazteluak jolaserako puzten.

## Ezaugarriak

Puzteko, hainbat elementu erabil daitezke, hala nola hidrogenoa, helioa edo airea, eta hainbat metodoren bidez sartzen dira egituraren barruan. Oro har, haurrak entretenitzeko erabiltzen dira, baina publizitate-enpresek ere erabiltzen dituzte sustapenerako.
Segurtasun neurriak bete behar izaten dituzte, Europako Batasunekoak Euskal Herrian. Neurriak zuzen ez betez gero, haize bolada indartsuen kasuan gertatu ohi dira batzuetan isripuak gaztelu puzgarriekin.

## Erreferentziak

* Artikulu hau, osorik edo zatiren batean, gaztelerazko wikipediako «Castillo hinchable» artikulutik itzulia izan da, 2023-11-12 data duen 155263441 bertsioa oinarritzat hartuta. Sartze-datarik ez duten erreferentziak, edo 2023-11-12 baino lehenago datatuak, jatorrizko artikulutik ekarri dira itzulpenarekin batera.
* ↑ «EH - Bilaketa - Puzgarri» www.euskaltzaindia.eus (Noiz kontsultatua: 2024-11-06).
* ↑ (Ingelesez) Inflatables, Elmbridge. «The history of bouncy castles» Elmbridge Inflatables (Noiz kontsultatua: 2024-11-06).
* ↑ «UNE-EN 14960-3:2021 Equipos de juego hinchables. Parte 3: Requ...» www.une.org (Noiz kontsultatua: 2024-11-06).
* ↑ Erredakzioa, EITB. (2014-10-07). «Hamahiru haur zauritu dira gaztelu puzgarri baten iraulketan Txinan» EITB (Noiz kontsultatua: 2024-11-06).
* ↑ Erredakzioa, EITB. (2017-05-08). «Gironako gaztelu puzgarriak ez zuen Udalaren baimenik» EITB (Noiz kontsultatua: 2024-11-06).

## Kanpo estekak

* Datuak: Q1652438
* Multimedia: Bouncing castles / Q1652438
# Marise Chamberlain

Marise Ann Millicent Chamberlain (Christchurch, 1935eko abenduaren 5a – ibidem, 2024ko azaroaren 5a) zeelandaberritar atleta izan zen.
1962ko Commonwealth Jokoetan zilarrezko domina irabazi zuen 880 yardako lasterketan eta bi urte geroago, 1964ko Udako Olinpiar Jokoetan brontzezko domina lortu zuen 800 metroko lasterketan, Ann Packer eta Maryvonne Dupureurren atzetik.
1995ean Zeelanda Berriko Kirolaren Ospearen Aretoan sartu zen eta 2003an Zeelanda Berriko Merituaren Ordenarekin kondekoratu zuten.
* Datuak: Q272873
* Multimedia: Marise Chamberlain / Q272873
# Lugaritz

Lugaritz, Donostiako (Gipuzkoa) muino bat da, Antigua auzotik ekialdera zabaltzen dena. Antzinako toponimo horrek bertako baserri bati ere izena eman zion, eta 1990 urtera arte Donostiako barrutia ere izan zen.

## Historia

1862 urtean 92 eraikin biltzen ziren bertan. Lehen eta hirugarren karlistaldietan gotorleku bana eraiki ziren Lugaritzen, eta 1836ko maiatzaren 5ean, Lehen Karlistaldian, Lugarizko gudua izan zen. Bigarren karlistaldian , ordurako Donostiak bere harresiak kenduta zituen, Donostia liberala defendatu zuten tropek behin-behineko gotorlekuak eraiki zituzten hiru lerrotan, hiriaren inguruan presaka eraikiak ere. Hauek ziren lehenengo lerroko gotorlekuak: Hernandez, Farola, Lugaritz, Puio, Ametzagaina, Altza, Miracruz y Almirante.
Muinoari Lugaritz izena hartua diote beste hauek ere:
* Lugaritz kultur etxea, Antigua auzoko kultur etxea;
* Lugarizko geltokia, EuskoTren trenbideko geltokia;
* Lugaritz pasealekua;
* gainera, Lugaritz abizena ere bada.

## Kanpo estekak

* Datuak: Q12262647
# Elizate

    Artikulu hau herri motari buruzkoa da; elizako atala gaitzat duena beste hau da: «Atari»
Elizatea eliza baten inguruan sortutako herrixka edo baserri-multzoa da. Euskal Herriko udal egituraren oinarrizko unitateetako bat zen, eta erabakiak hartzeko herriko elizaren atarian auzokide guztiak biltzetik zetorkion izena.
Antolakuntza molde honen jatorria elementu bitan datza: parrokia-eliza izatean eta izandako bileren instituzionalizazio publikoan. Bizkaian oinarrizko erakunde hau Batzar Nagusiak sortzearekin batera sendotu zen, hor biltzen baitziren lurraldeko elizate denak. Erakunde honek autonomia zabala zeukan Jaurerriko Gobernu Organoetatik. 1452 eta 1526ko Foruek araudi txikia zeukaten elizateen inguruan. Adibideen artean Abando, Deustu, Lumo eta Mallabia ditugu, beste hainbaten artean.
Lur Laua zeritzonaren parte ziren eta gaur egun arte Foru Zuzenbidearen arabera zeuden, hiribildu eta hiriak ez bezala.

## Antolakuntza

Gobernurako ardura auzokideen batzarrarena zen, fiel edo sindiko batek gidatua. Honek agintearen ikur bezala azkona edo makila zeukan.
Elizateak auzoekin bat egiten zuten anaidietan banatuta zeuden, gaur egun oso leku gutxitan atxikitzen den erakundea (Iurretan edo Derion, esaterako, gaur egun diraute).

## Ikus, gainera

* Hiribildu
* Kontzeju
* Bastida (hirigintza)
* Burgu (hirigintza)

## Kanpo-estekak

* Datuak: Q2731185
# Eulalio García

Eulalio García Pereda (Casillas, 1951ko maiatzaren 11) txirrindulari espainiar bat izan zen, profesionala 1976 eta 1985 artean, bere kirol lorpenik handienak Espainiako Vueltan lortu zituena, non 1980ko edizioan etapa garaipen bat lortu zuen, baita 1981ean Espainiako errepide txirrindularitzako txapelketan garaile izatea ere.
Profesionaletara KAS talde gasteiztarrarekin pasa zen, zaletuen probak irabazi ondoren, 1975ean Nafarroako Itzulia kasu. Profesionaletan 31 garaipen lortu zituen.

## Palmaresa

1972
* Leintz Bailarari Itzulia
1975
* Nafarroako Itzulia eta 2 etapa
1976
* Kantabriako Itzuliko etapa 1
1977
* Leganeseko Hiru Egunetako etapa 1
* Errioxako Itzuliko 2 etapa
* Étoile des Espoirseko etapa 1
1978
* Challenge Costa de Azahar eta 3 etapa
* Nafarroako Sari Nagusiko sektore 1
* Kantabriako Itzuliko 2 etapa
* Leganeseko Hiru Egunetako 2 etapa
* Errioxako Itzuliko 2 etapa
* 2. Montjuïceko Igoeran
1979
* Errioxako Itzulia eta 2 etapa
* 3. Étoile des Espoirsen
* 3. Valentziako Erkidegoko Itzulian
1980
* Espainiako Vueltako etapa 1
* 2 etapa Challenge Costa de Azaharren
* Kantabriako Itzulia eta etapa 1
* 2. Errioxako Itzulian eta etapa 1
* 2. Nafarroako Sari Nagusian
* 3. Andaluziako Itzulian
1981
* Espainiako errepideko txirrindularitza txapelketa
* Nafarroako Sari Nagusia
* 2. Burgosko Itzulian eta etapa 1
* 2. Kantabriako Itzulian
* 3. Sabiñanigoko Klasikoan
* 5. Euskal Herriko Itzulian
1982
* Gaztela eta Leongo Sariko 2 etapa
* 3. Errioxako Itzulian
1983
* Errioxako Itzuliko etapa 1
1984
* 2. Laudioko Sari Nagusian

## Taldeak

* Kas (1976-1977)
* Teka (1977-1981)
* Reynolds (1982-1984)

## Kanpo estekak

* Eulalio García - ProCyclingStats
* Datuak: Q2749531
# Tears for Fears

Tears for Fears Ingalaterrako pop rock musika taldea da. Bath hirian sortu zuten 1981ean, eta arrakasta izan zuen bereziki 1980ko hamarkadan, The Hurting, Songs from the Big Chair eta The Seeds of Love albumekin.
Abesti ezagunenen artean Shout, Everybody Wants to Rule the World eta Sowing the Seeds of Love daude.

## Kideak

* Roland Orzabal – gitarra, teklatuak, ahotsa, baxua (1981–gaur egun)
* Curt Smith – baxua, teklatuak, ahotsa (1981–1991, 2000–gaur egun)
* Ian Stanley – teklatuak, ahotsa (1981–1987)
* Manny Elias – bateria, perkusioa (1981–1986)

## Diskografia

* The Hurting (1983)
* Songs from the Big Chair (1985)
* The Seeds of Love (1989)
* Elemental (1993)
* Raoul and the Kings of Spain (1995)
* Everybody Loves a Happy Ending (2004)
* The Tipping Point (2022)
* Songs for a Nervous Planet (2024)

## Argazki galeria

* Taldea 1985ean.

## Kanpo estekak

* Webgune ofiziala
* Datuak: Q269091
* Multimedia: Tears for Fears / Q269091
# Adelina Yzac

Adelina Yzac (Peiregòrd negre eskualdea, Dordoina, 1954ko ekainaren 11) okzitanieraz eta frantsesez idazten duen idazlea da. Sarlateko eskolara joan zen eta literaturan espezializatu zen. 1973tik 1979ra Letra Modernoak, Espainiera eta Linguistika ikasi zuen Montpellierko unibertsitatean. Horrez gain antzerkigilea da.

## Lanak
### Okzitanieraz

* D'enfança d'en fàcia, 1998
* Un Tren per tu tota sola, 2002

### Frantsesez
#### Helduentzako liburuak

* La Nuit fut si lente à couler, 1999
* D'enfance d'en face, 1998, 1999ko Joan Bodon Saria
* Le Dernier de la lune, 2000, 2001eko Alain-Fournier Saria
* Enea la cathare, 2000
* Danse la vigne, 2001.
* Un Train pour toi toute seule, 2002ko Jaufre Rudel Saria
* Le Temps d'un retour, 2002
* Mondane de Fénelon, 2003
* Le Jardin de Jeanne, 2005

#### Haurrentzako liburuak

* Les Larmes de mon père, 1995
* La Légende oubliée, 1996
* Il y avait une fois, 1997
* Histoires courtes et amusantes d'animaux de la ferme eta Un drôle d'œuf, 1998
* Enéa la cathare, 2000
* Calicobat, 2003
* Tout Doudou Caramel Mou, 2002
* Grain de Riz, 2003
* Le Prince qui voit juste, 2003
* Le Jour des oies sauvages, 2004ko Octogones Saria
* La Princesse du jour et le prince de la nuit, 2004
* Le Radeau des poèmes, 2005
* TOC, 2005
* L'Enfant à la bouche de silence, 2006
* Les Trois rives du fleuve, 2006
* L'Almanavache, 2006

## Kanpo estekak

* (Frantsesez) Adeline Yzac
* Datuak: Q4681953
* Multimedia: Adeline Yzac / Q4681953
# Carlos Zelaia

Carlos Zelaia Beraiz, (Altsasu, 1968ko azaroaren 4a) nafar txirrindulari ohia da.
1995. urtean, lehen Txuma Txirrindulari Klasika Internazionala irabazi zuen, Íñigo Roldán eta Iñaki Barrenetxearen aurretik.
Aita Martín José ere, txirrindularia izan zen.

## Palmaresa

1991
* 2. Altsasuko Sarian
1992
* Baiona-Iruñea
* 2. Altsasuko Sarian
1995
* Txuma Txirrindulari Klasika Internazionala

## Kanpo estekak

* Carlos Zelaia "siteducyclisme.net"
* Datuak: Q122841094
# Juan María Galdos

Juan María Galdos Fernández, (1972ko azaroaren 4a) gipuzkoar txirrindulari ohia da.

## Palmaresa

1988
* 3. Espainiako errepideko txirrindularitza txapelketan (junior)
1993
* Sollube Zirkuitua
1994
* 10. Nafarroako Itzulian

## Taldeak

* Construcciones ACR-MRA - 1994

## Erreferentziak

* ↑ 1988ko Espainiako txapelketa Manlleun
* ↑ 1994ko ACR-MRA taldea

## Kanpo estekak

* Juan María Galdos - SitiodeCiclismo.net
* Datuak: Q123388753
# 1980ko Nafarroako Sari Nagusia

1980ko Nafarroako Sari Nagusia :
| Datu orokorrak ||
| Lasterketa | 34. Miguel Indurain Sari Nagusia |
| Data | 1980.eko apirilak 4 |
| Herrialdea | Espainia |
| Emaitzak ||
| Txapelduna | Juan Fernández Martín (Fosforera-Vereco MG) |
| Txapeldunordea | Eulalio García (Teka) |
| Hirugarrena | Miguel María Lasa (Fosforera-Vereco MG) |
| ◀ 1979 | 1981▶ |
| Dokumentazioa ||
XIV. Nafarroako Sari Nagusia Nafarroa Garaian egindako txirrindulari lasterketa izan zen. 1980ko apirilaren 4an, ostirala, jokatu zen.
Urte honetako proba, bi sektoreetan banandu zen. Goizean 5 kilometroko erlojupekoa jokatu zen eta arratsaldean 150 kilometroko luzera izan zuen errepideko proba.
Erlojupeko proban Javier Elorriaga gailendu zen eta errepideko proban Juan Fernández Martín atera zen garaile. Azken honek sailkapen orokorra ere eskuratu zuen.

## Kanpo estekak

* Datuak: Q58537504
# Iban Sastre

Iban Sastre (El Barraco, Ávila, 1977ko azaroaren 4a-) gipuzkoar txirrindulari ohia da. Festina taldean izan zen 2000 eta 2001. urteetan. Ávilan jaioa, baina Aretxabaletan hazia da.

## Palmaresa

1998
* Bidasoko Itzulia
* Urrakiko Igoera
* Xanisteban Saria
* 3. Laudio Sarian
* 9. Bizkaiko Biran
1999
* Bidasoko Itzuliko etapa bat
* 2. Urrakiko Igoeran
* 4. Nafarroako Itzulian eta etapa bat
* Arabako Itzuliko etapa bat
2000
* 6. Poloniako Itzuliko etapa batean
* 8. Algarveko Itzulian
2001
* 3. Portugalgo Itzuliko etapa batean

## Kanpo estekak

* Iban Sastre - ProCyclingStats
* Datuak: Q113331522